بلجیم نینگ پایتختی بروکسلده اساسی قانون سودی تامانیدن بیر یوکسک مکتبده حجاب نینگ منع ایتیب قوییلیشی بیلن تیگیشلی فکر بیلدیریشی گه قرشی ناراضیچیلیک بیلدیریلدی.
تورلی نا دولت تشکیلاتلرنینگ چقیریغی گه بناً بروکسل نینگ مرکزیده جایلشگن مونت دیس آرتس میدانیده قریب 4 مینگ کیشی ییغیلیشدی.
"حجاب انسان نینگ حقی دیر"، "قولینگ نی مینی حجابیمدن کوتریب آل"، "ایرکین لیگیمیز نیمه بولدی"، "تعلیمیم گه قول اورمه"، "مینی حقیم" و "ایندی ییتر بولدی" دیب یازیلگن شعارلر بیلن مظاهره قیلدیلر.
مظاهره چیلر اوقیگن اعلامیه ده، بلجیم ده مسلمان خاتین – قیزلرنینگ دینی اعتقادلری باعث ایریلیق چیلیک که دوچ قالگنلیکلریگه دقت قره تیلدی.
بلجیمده قانون و لایحه لر تیارله گونچه مسلمان خاتین – قیزلرنینگ هم اولویتلری کوزگه توتیلیشینی طلب قیلینگن اعلامیه ده، بلجیم اولکه سیده مسلمانلرنی یخشی راق توشینیش کیره ک لیگی افاده ایتیلگن.
بلجیم اساسی قانون سودی اوتگن آی پایتخت بروکسلده جایلشگن اینگ کتته یوکسک مکتبلردن بیرته سی بولمیش فرانچیسکو فریرده "برچه دینی سمبوللرنی منع قیلووچی" قرارگه مخالفت قیلیب آچیلگن دعواگه فکر بیلدیرگندی.
موضوع بیلن تیگیشلی سونگی قرار بروکسل صلح سودی تامانیدن آلینه دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
